《高阳台·傅沅叔属题其聘室聂稚梅女士诗扇遗墨》
清代·夏孙桐

玉镜留盟，蕊珠证果，彩鸾一纸人间。攀桂仙郎，艳称璧合良缘。

娲皇莫补情天缺，望银河、风引舟还。护遗芬、宝扇徵题，故剑同看。

黄门老去犹追感，诵凄清诔笔，永眷钗钿。慧业三生，外家曾溯渊源。

粲花诗句簪花字，付燃脂、集里流传。丽金箱、片羽光芒，增色彤编。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。